गैर खाद्य प्राथमिक उत्पादों की मंहगाई दर पिछले दो महीने में बहुत ज्यादा गिरी है। ताजा आंकड़े के मुताबिक यह आठ फीसदी से गिरकर एक फीसद पर आ गई। ईंधन और बिजली क्षेत्र की मुद्रास्फीति 26 नवंबर को समाप्त सप्ताह के दौरान पिछले सप्ताह के स्तर 15.53 फीसदी पर बरकरार रही। खाद्य उत्पादों की मुद्रास्फीति गिरने से सरकार और रिजर्व बैंक को थोड़ी राहत मिलेगी जिनकी लगातार उंची मंहगाई दर के कारण आलोचना होती रही है।